**CSENGŐD KÖZSÉG POLGÁRMESTERE**

###

### ELŐTERJESZTÉS

(a Képviselő-testület 2017. július 30-ai rendkívüli ülésére)

## TÁRGY: TOP-3.2.2-15-BK1-2016-00003. pályázathoz kapcsolódó beszerzés

### Csengőd Község Önkormányzata (továbbiakban: Önkormányzat) által a TOP-3.2.2-15 Önkormányzatok által vezérelt, a helyi adottságokhoz illeszkedő, megújuló energiaforrások kiaknázására irányuló energiaellátás megvalósítása, komplex fejlesztési programok keretében című pályázati felhívásra benyújtott, TOP-3.2.2-15-BK1-2016-00003. azonosítószámú, Biomassza alapú fűtési rendszer kiépítése Csengőd községben című projekt 142 751 570.- Ft támogatásban részesült.

A projekt keretében az Önkormányzat tulajdonában álló orvosi rendelő, általános iskola, sportcsarnok, óvoda, polgármesteri hivatal és szociális intézmény épületek fűtési energiájának biztosítása érdekében biomassza fűtési rendszer kerül kialakításra. A beruházás keretében 800kW teljesítményű szalmabála tüzelésű kazán kerül beszerzésre. A kazán önálló kültéri elhelyezésű berendezés lesz. A kazán hőközpontként is fog funkcionálni, mivel a kazán beépített puffertartály és tágulási tartályt is tartalmaz.

A kazán mögötti kezelőtérbe kerülnek elhelyezésre a kazánköri és a fűtőköri szivattyúk, valamint a leválasztó hőcserélő. A távhővezeték földbefektetett gyárilag előszigetelt műanyag távhővezeték lesz.

Nagyhatásfokú szabályozott menetes vagy karimás kötésű szivattyúcsalád kerül kialakításra.

A pályázat tartalmaz költséget az előkészítési eladatok ellátására 3 000 000.- Ft összegben. Az előirányzat tartalmazza a műszaki tervek, kiviteli tervek, tendertervek elkészítését. A szükséges átcsoportosítást követően az Önkormányzat 1 621 548.- Ft-ot tud további előkészítési feladatra fordítani.

Az előkészítés során szükséges az terveknek a közműszolgáltatókkal való egyeztetése.

A TOP-3.2.2-15-BK1-2016-00003. azonosítószámú, Biomassza alapú fűtési rendszer kiépítése Csengőd községben című projekthez kapcsolódó közmű egyeztetési feladatok ellátása, tervezési feladatokhoz kapcsolódó közműegyeztetések lefolytatására beszerzési eljárás indult.

A fenti eljárások lefolytatására ajánlatkérés került kiküldésre:

1. Első Magyar Biogáz és Szolár Kft. 1112 Budapest, Budaörsi út 161.
2. Equinox Consulting Kft. 1031 Budapest, Záhony utca 7.
3. Get- Energy Magyarország Kft. 1118 Budapest, Rétköz utca 5.3.em.

Az ajánlattételi időn belül, 2018. június 20. 13:00 óráig három érvényes ajánlat érkezett:

|  |  |  |  |
| --- | --- | --- | --- |
| **Ajánlattevő megnevezése** | **Ajánlat beérkezésének ideje** | **Beérkezésének módja** | **Árajánlat** |
| **Nettó ár** | **ÁFA** | **Bruttó ár** |
| Get- Energy Magyarország Kft | 2018.07.17. 11:54 | e-mail | 1 250 000.- | 337 500.- | 1 587 500.- |
| Equinox Consulting Kft. | 2018.07.17. 15:40 | e-mail | 1 390 000.- | 375 300.- | 1 765 300.- |
| Első Magyar Biogáz és Szolár Kft | 2018.07.19. 17:41 | e-mail | 1 325 000.- | 357 750 | 1 682 750.- |

A legalacsonyabb összegű árajánlatot Get- Energy Magyarország Kft tette.

A fentiek alapján javaslom, hogy a Képviselő-testület a határozat-javaslatban foglaltak szerint döntsön.

**C s e n g ő d, 2018. július 27.**

 **LajterFerencs.k.**

polgármester

**H A T Á R O Z A T- J A V A S L A T**

Csengőd Község Önkormányzatának Képviselő-testülete

1. A TOP-3.2.2-15-BK1-2016-00003. azonosítószámú, Biomassza alapú fűtési rendszer kiépítése Csengőd községben című projekthez kapcsolódó közmű egyeztetési feladatok ellátása, tervezési feladatokhoz kapcsolódó közműegyeztetések lefolytatására a Get- Energy Magyarország Kft-vel (1118 Budapest, Rétköz utca 5.3.em.) köt szerződést.
2. felhatalmazza a Polgármestert a szerződésaláírására, a szerződésszerű teljesítés esetén a teljesítés igazolására, valamint a szükséges intézkedések megtételére.

**Felelős:** polgármester

**Határidő:** folyamatos